rejauldu/bengali-wikipedia huggingface dataset:
হাথ কি সাফাই () হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির কাহিনীকার ছিলেন সেলিম খান-জাভেদ আখতার জুটি এবং পরিচালক ছিলেন প্রকাশ মেহরা, প্রযোজনা করেছিলেন আইএ নাদিয়াদওয়ালা। চলচ্চিত্রটিতে বিনোদ খান্না, রণধীর কাপুর, হেমা মালিনী এবং সিমি গারেওয়াল মুখ্য ভূমিকায় ছিলেন। বিনোদ খান্না শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার জিতেছিলেন। চলচ্চিত্রটির সঙ্গীত পরিচালনায় ছিলেন কল্যাণজী-আনন্দজী। চলচ্চিত্রটি বক্স অফিসে মোটামুটি হিট হয়েছিলো। অভিনয়ে হেমা মালিনী - কামিনী চোপড়া বিনোদ খান্না - শঙ্কর/কুমার সাহেব রণধীর কাপুর - রাজু তারদেব সিমি গারেওয়াল - রোমা রঞ্জিত - রঞ্জিত সত্যেন্দ্র কাপুর -  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭৪-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র বিষয়শ্রেণী:১৯৭৫-এর চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
প্রবোধানন্দ সরস্বতী ছিলেন একজন গৌড়ীয় বৈষ্ণব, সন্ন্যাসী।"identify Radha as the supreme Laksmi.."  শ্রীরঙ্গমের তামিল ব্রাহ্মণ প্রবোধানন্দ পূর্বে শ্রী বৈষ্ণবধর্ম অনুসরণ করেছিলেন কিন্তু পরবর্তীকালে চৈতন্য মহাপ্রভুর দ্বারা রাধা কৃষ্ণের ভক্তে রূপান্তরিত হয়েছিলেন। ১৫০৯-১০ সালে শ্রীচৈতন্য যখন দক্ষিণ ভারতে ভ্রমণ করছিলেন, তখন তিনি শ্রীরঙ্গমের পুরোহিত গোপাল ভট্টের পিতা বেঙ্কট ভট্টের গৃহে বাস করতেন। বেঙ্কট এবং তার দুই ভাই গোপালের কাকা ত্রিমল্ল এবং প্রবোধানন্দ সরস্বতী তাদের 'ভগবান লক্ষ্মী নারায়ণ' কেন্দ্রীক শ্রী বৈষ্ণব বিশ্বাস থেকে 'রাধাকৃষ্ণকে' স্বয়ং ভগবান হিসাবে চিন্তা করতে শুরু করেছিলেন। এই রূপান্তরের সংলাপটি চৈতন্য চরিতামৃতে লিপিবদ্ধ আছে। চৈতন্য চরিতামৃত কৃষ্ণদাস কবিরাজ রচিত চৈতন্যের ১৬ শতকের জীবনী।  বিশ্বাস পরিবর্তনের কিছু পরে, প্রবোধানন্দ কৃষ্ণের পবিত্র জন্মভূমি বৃন্দাবনের প্রশংসায় শ্রী বৃন্দাবন মহিমামৃত নামক  গ্রন্থ রচনা করেন।   আরও দেখুন    গোপাল ভট্ট গোস্বামী  বৃন্দাবন   তথ্যসূত্র   বিষয়শ্রেণী:১৬শ শতাব্দীর ভারতীয় কবি বিষয়শ্রেণী:সংস্কৃত কবি বিষয়শ্রেণী:হিন্দু কবি বিষয়শ্রেণী:ভারতীয় পুরুষ কবি বিষয়শ্রেণী:তামিলনাড়ুর কবি বিষয়শ্রেণী:কৃষ্ণ ভক্ত বিষয়শ্রেণী:ভারতীয় বৈষ্ণব বিষয়শ্রেণী:বৈষ্ণব সাধু বিষয়শ্রেণী:গৌড়ীয় বৈষ্ণব গুরু বিষয়শ্রেণী:ভক্তি আন্দোলন
ছত্রপতি শাহু মহারাজ টার্মিনাস অথবা শ্রী ছত্রপতি শাহু মহারাজ টার্মিনাস মহারাষ্ট্রের কোলহাপুর শহরের প্রধন রেল টার্মিনাস। স্টেশনটি মিরাজ-কোলহাপুর লাইনের প্রান্তিক স্থানক। স্থনকটি বিভিন্ন দ্রুতগামী ট্রেন দ্বার মুম্বাই, কলকাতা, দিল্লী, হায়দ্রাবাদ, আহমেদাবাদ ইত্যাদি ভারতের বড় শহরসমূহের সাথে সংযুক্ত। সাম্প্রতিক ভারতের রেলমন্ত্রী, ২০১৬-১৭ রেলবাজেটে, কেলহাপুর থেকে বৈভববাড়ি একটি নতুন রুট; এবং কোলহাপু-পুণে রুটে বৈদ্যুতিকরণের কথা ঘোষণা করেছেন। এখান থেকে প্রতিদিন মিরাজের জন্য প্যাসেঞ্জার ট্রেন পাওয়া যায়। স্থানকটির নাম কোলহাপুরের মহারাজ শাহু মহারাজের নামে নামকৃত।  thumb|ছত্রপতি শাহু মহারাজ টার্মিনাস  ট্রেনসমূহ  এক্সপ্রেস/মেইল  কোলহাপুর - আহমেদাবাদ এক্সপ্রেস।  কোলহাপুর - ধানবাদ এক্সপ্রেস।  কোলহাপুর - নতুন দিল্লি এক্সপ্রেস, মঙ্গলবার  কোলহাপুর - গোরখপুর মহারাষ্ট্র এক্সপ্রেস। †  কোলহাপুর - হায়দ্রাবাদ এক্সপ্রেস।  কোলহাপুর - মুম্বাই ছশিটা কোয়না এক্সপ্রেস দৈনিক।  কোলহাপুর - মুম্বাই মহালক্ষ্মী এক্সপ্রেস দৈনিকা।  কোলহাপুর - মুম্বাই সায়াদ্রি এক্সপ্রেস দৈনিক।  কোলহাপুর - তিরুপতি হরিপ্রিয়া এক্সপ্রেস।  কোলহাপুর - সোলাপুর এক্সপ্রেস।  কোলহাপুর - বেঙ্গালুরু রাণী চেন্নাম্মা এক্সপ্রেস দৈনিক।  পাদটীকা: † - ভুসাবাল জংশন হোয়ে  সাধারণ  কোলহাপুর - পুণে প্যাসেঞ্জার।  কোলহাপুর - মিরাজ প্যাসেঞ্জার।  তথ্যসূত্র  বহিঃসংযোগ  কোলহাপুর রেল স্থানক (উইকিম্যপিয়া)  বিষয়শ্রেণী:কোলহাপুরে পরিবহন বিষয়শ্রেণী:মহারাষ্ট্রের রেল স্টেশন বিষয়শ্রেণী:পুণে রেল বিভাগ বিষয়শ্রেণী:কোলহাপুর জেলা বিষয়শ্রেণী:ভারতের রেলওয়ে টার্মিনাস
ইউলেক্স ইউরোপিয়াস ( গর্স, সাধারণ গর্স, ফারজ বা হুইন ) হল ফ্যাবাসেই পরিবারে একটি প্রজাতির ফুল গাছ । এটি ব্রিটিশ দ্বীপপুঞ্জ এবং পশ্চিম ইউরোপের স্থানীয় ফুল ।    বর্ণনা  থাম্ব গাছটি  লম্বা এবং চিরহরিৎ গুল্ম । কাণ্ডের ডাল, বিটপ ও পাতা সবুজ , দৈর্ঘে  পরিবর্তিত হয়।  তরুণ চারা প্রথম কয়েক মাস ধরে স্বাভাবিক পাতা উৎপাদন করে।   সংরক্ষণ অবস্থা   এই গাছটি হেজিং, সীমানা সংজ্ঞা এবং উপযুক্ত রোদে গ্রাউন্ডকভারের জন্য ব্যবহৃত হয়।   তথ্যসূত্র   বিষয়শ্রেণী:ইউরোপের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ভূলবাড়ীয়া ইউনিয়ন সাঁথিয়া উপজেলার একটি ইউনিয়ন। ২০০১ সালে আতাইকুলা থানার অধীনে চলে যায়।  ইউনিয়ন পরিষদ  ১. মোঃ ইনামুল কবীর (মাসুদ)	ইউপি চেয়ারম্যান		০১৭২২৯৬৮৩৩১  ২. মোঃ রেজাউল	ইউনিয়ন পরিষদের মেম্বার		০১৭২৮৭১৬৪৭৭  ৩. মোঃ আলহাজ	ইউনিয়ন পরিষদের মেম্বার		০১৮৮৯৬০৪৮০৭  ৪. মোঃ আব্দুর বারি	ইউনিয়ন পরিষদের মেম্বার		০১৭৫৬৫৯৮৫৫৬  ৫. মোঃ হাবিবুর রহমান	ইউনিয়ন পরিষদের মেম্বার		০১৭৩৫৩৬০৮৫৫  ৬. মোঃ সেলিম রেজা	ইউনিয়ন পরিষদের মেম্বার		০১৭২৮৯২৭১৩৯  ৭. মোঃ আনার আলী	ইউনিয়ন পরিষদের মেম্বার		০১৭২৪৮৫৭০২৭  ৮. মোঃ নজরুল	ইউনিয়ন পরিষদের মেম্বার		০১৭০৪৯৪৬৬২৫  ৯. মোঃ মোত্তালিব	ইউনিয়ন পরিষদের মেম্বার		০১৭৬৪৬৭৭২২১  ১০. মোছাঃ আয়েশা আক্তার লাকি	ইউনিয়ন পরিষদের মেম্বার		০১৮২৭৩৯৮৬৯৬  ১১. মোছাঃ নিলুফা ইয়াসমিন	ইউনিয়ন পরিষদের মেম্বার		০১৭৪৫৭৩৯২৭২  ১২. মোছাঃ নাসিমা খাতুন	ইউনিয়ন পরিষদের মেম্বার		০১৭০৮৯৬৩৯৯২  গ্রামসমূহের তালিকা  ১। গয়েশবাড়ী,  ২। ছোটমঙ্গলগ্রাম,  ৩।  স্বরগ্রাম,  ৪। দেবীপুর,  ৫।  তেবাড়ীয়া,  ৬। স্বরভবানীপুর,  ৭। বড়ইবাড়ীয়া,  ৮। ভূলবাড়ীয়া,  ৯। দয়ারামপুর,  ১০। কৃষ্ণপুর,  ১১। ভিন্নগ্রাম,  ১২।  গনেশপুর,  ১৩। কালোগ্রাম,  ১৪। চুলকাটি,  ১৫। ভায়নাপাড়া,  ১৬। চৌবাড়ীয়া,  ১৭। শিবপুর,  ১৮। বৃহস্পতিপুর,  ১৯। গোসাইপাড়া,  ২০। জগন্নাথপুর,  ২১। ভবানীপুর,  ২২। হরিপুর,  ২৩। রতনপুর  যোগাযোগ ব্যবস্থা সাঁথিয়া উপজেলা হতে ইউনিয়ন পরিষদের দুরত্ব ১৫.০০কি:মি পশ্চিমে নগরবাড়ী-পাবনা বিশ্বরোডের মাধপুর নাকম স্থানে নেমে ইছামতি ব্রীজ পাড় হয়ে ৩কিঃমিটার উত্তরে ভূলবাড়ীয়া বাজারের পাশ্বে ভূলবাড়ীয়া  ইউনিয়ন অবস্থিত।  সাথিয়া উপজেলা থেকে বাস,করিমন কিংবা সিএনজি যোগে ভূলবাড়ীয়পা ইউনিয়ন পরিষদ  আসা যায়।  উপজেলা হতে ইউনিয়নে যাতায়াত ব্যবস্থা:  ইজিবাইক ভাড়া ৩৫ টাকা(জন প্রতি)  সিএনজি ভাড়ার হার ৫০ টাকা(জন প্রতি)  বাস ভাড়া ৩০ টাকা প্রতি জন।  যাতায়াত পথঃ- পাবনা থেকে মাধপুর বাসষ্টান্ড থেকে ৩ কিমি ভিতরে ভূলবাড়ীয়া ইউনিয়ন পরিষদ কার্যালয় অবস্থিত।  ঢাকা হতেঃ- ঢাকা থেকে যমুনা সেতু থেকে বেড়া থেকে কাশিনাথপুর  থেকে মাধপুর থেকে তেবাড়ীয়া রোডে ভূলবাড়ীয়া ইউনিয়ন পরিষদ কার্যালয় অবস্থিত।  রাস্তা ঘাট  হাট বাজার ১। ভূলবাড়ীয়া বাজার ২। গনেশপুর বাজার ৩। দেবীপুর, তেবাড়ীয়া বাজার ৪। বৃহস্পতিপুর বাজার  শিক্ষা প্রতিষ্ঠান  দর্শনীয় স্থান  ধর্ম ও ধর্মীয় উৎসব   তথ্যসূত্র   বিষয়শ্রেণী:পাবনা জেলার ইউনিয়ন
thumb|তামোল পান তামোল পান হলো তাম্বুল বা সুপারি সহযোগে পরিবেশিত পান। তামোল পানের ব্যবহার অসমীয়া সংস্কৃতির অবিচ্ছেদ্য অংশ। বিবাহ, অন্নপ্রাসন, পূজা-পার্বণ ও অন্যান্য মঙ্গলিক ও সামাজিক কাজে তামোল পান ব্যবহার করা হয়। সাধারনতঃ অসমের গ্রামীণ অঞ্চলে তামোল পানের প্রচলন বেশি যদিও অসমের শহরাঞ্চলে কম বেশি পরিমাণে এর প্রচলন দেখা য়ায়। বর্তমান দিনে অসমে অনেক ব্যবসায়ী তামোল পান বিক্রি করে জীবিকা নির্বাহ করেন।  তামোল পানের ব্যবহার thumb|left|একটা পাকা তামোল thumb|right|পান গাছ বাংলার পানকে অসমীয়া ভাষায় পান বলে যদিও আসামের পান দেখতে একটু ভিন্ন ধরনের ও স্বাদ ভিন্ন হয়। চা, জলপান ও ভাত খাওয়ার পর তামোল পান খেঁয়ে মুখ সতেজ করা এক প্রাচীন অসমীয়া পরম্পরা। গুরুজন ও সম্মানীয় ব্যক্তিদের তামোল পান খেতে দিয়ে সম্মান ও শ্রদ্ধা জানানো হয়। বিবাহ, অন্নপ্রাশন, নামঘর ও নানান ধরনের অনুষ্ঠানে তামোল পানের ব্যবহার দেখা যায়। অসমের কিছু স্থানভেদে দোষী ব্যক্তি তামোল পান দিয়ে জনসাধারন থেকে ক্ষমা চাওয়ার এক প্রচলিত নিয়ম আছে। অসমীয়া বিবাহের প্রবেশ দ্বারে খরাই পাত্রে তামোল পান রেখে আমন্ত্রিত অতিথিদের স্বাগত জানানোর নিয়ম বহুপ্রাচীন কাল থেকে দেখা যায়। অসমীয়া সংস্কৃতির অন্যতম প্রতীক খরাই বা পান বাটায় তামোল পান চুন, সাদা, জর্দা ইত্যাদি দিয়ে পরিবেশন করা হয়। অসমবাসিদের মধ্যে তামোল পান বহুল ভাবে নেশাকর দ্রব্য হিসেবে প্রচলির। পানের দোকান চালিয়ে অনেক দরিদ্র পরিবার জীবিকা নির্বাহ করে। ২০টি পানের সংহতিকে এক গুছি ও ৮০টি সুপারীর সংহতিকে এক পুন বলে।  উৎপত্তি thumb|right|ফল সহ তামোল গছ সুপারী গাছের ফলকে অসমীয়া ভাষায় তামোল বলে । কাঁচা অবস্থায় সুপারীকে কেঁচা তামোল, মাটিতে গর্ত খোড়ে পঁচিয়ে বানানো সুপারীকে বুড়া তামোল ও শুকনা সুপারীকে খুকান তামোল বলে। পান লতা জাতীয় উদ্ভিদ। আসামে পশ্চিমবঙ্গ থেকে আমদানিকৃত পান পাওয়া যায় যাহা অসমে বাংলাপান ও মিঠাপট্টিপান নামে পরিচিত। অসমের মাটিতে “গছপান” নামক পানের চাষ হয় এবং গছপান অসমীয়া সংস্কৃতিতে ব্যবহৃত পান।  ধর্মীয় গ্রন্থে তামোল পানের আভাস হিন্দু  শ্রাস্ত্রে তামোল পান সমন্ধে উল্লেখ করা আছে। শাস্ত্রমতে ভগবান শ্রীকৃষ্ণ গোপনে বিজেতার ঘরে যান। কথার সত্যতা প্রমাণ করার জন্য রাধা বিজেতার গৃহে উপস্থিত হন। ভগবান শ্রীকৃষ্ণ পূর্বাভাস পেয়ে নিজে সুপারী গাছের রূপ ও বিজেতা পান গাছের রূপ ধারণ করেন। উক্ত কারণে পান-সুপারী দেবতার প্রসাদ হিসাবে বিবেচিত হয়। কথিত মতে মুনিবর নারদ বৈকুন্ঠ থেকে এই ফল পৃথিবীতে মানুষের ভোগের জন্য  এনেছিলেন।  তথ্যসূত্র  বিষয়শ্রেণী:আসামের সংস্কৃতি বিষয়শ্রেণী:খাদ্য
জাকের আলী অনিক (জন্ম ২২ ফেব্রুয়ারি ১৯৯৮) হলেন একজন বাংলাদেশী ক্রিকেটার। তাঁর জন্ম হবিগঞ্জ জেলায়। প্রথম সারির ক্রিকেটে তার অভিষেক হওয়ার সাথে সাথে, তিনি ২০১৬ অনূর্ধ্ব-১৯ বিশ্বকাপ-এ বাংলাদেশ দলের সদস্য ছিলেন।  ঘরোয়া ক্রিকেট ২০১৬ সালের ২৭শে ডিসেম্বর, তিনি ২০১৬-১৭ জাতীয় ক্রিকেট লিগ এর মৌসুমে সিলেট বিভাগ-এর হয়ে তিনি প্রথম সারির ক্রিকেট-এ অভিষিক্ত হন।  ২০১৭ সালের ২৬শে এপ্রিল, তিনি ২০১৬–১৭ ঢাকা প্রিমিয়ার ডিভিশন ক্রিকেট লিগ-এ প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেটে তার অভিষেক হয়।  ২০১৯ সালের ১৬ই জানুয়ারী, তিনি বাংলাদেশ প্রিমিয়ার লিগ-এর ২০১৮-১৯ মৌসুমে, সিলেট সিক্সার্স-এ খেলার মাধ্যমে টি-টুয়েন্টি ক্রিকেটে অভিষিক্ত হন।  ২০১৯ সালের নভেম্বর মাসে, বিপিএল ২০১৯-২০২০ এ ঢাকা প্লাটুনের হয়ে খেলার জন্য তাকে নির্বাচন করা হয়।   আন্তর্জাতিক ক্রিকেট    ২০২৩-২০২৪  মার্চ ২০২৩ সালে, তার বাংলাদেশের হয়ে তার প্রথম ডাক আসে আয়ারল্যান্ডের বিপ   ২০২৪-২০২৫  ২০২৪ সালের মে মাসে তাকে ২০২৪ আইসিসি পুরুষ টি২০ বিশ্বকাপের জন্য তাকে বাংলাদেশ দলে অন্তর্ভুক্ত করা হয়।  ২০২৪ সালের ডিসেম্বর মাসে বাংলাদেশ দলের ওয়েস্ট ইন্ডিজ সফর চলাকালে, টি২০ সিরিজে তিনি ৯টি ছক্কা মারেন যা কোনো দ্বিপক্ষীয় টি২০ সিরিজে একজন বাংলাদেশী ব্যাটসম্যান হিসেবে সর্বোচ্চ ছক্কার রেকর্ড। এছাড়াও ২০২৪ সালে তিনি ২১টি ছক্কা মেরেছেন যা এক পঞ্জিকাবর্ষে যৌথ সর্বোচ্চ(একই সালে তাওহীদ হৃদয়েরও ২১ ছক্কা)। সিরিজের ৩য় টি২০তে তিনি ক্যারিয়ারে ২য় বারের মত এক ইনিংসে ৬টি ছক্কা হাকান যেখানে আর কোনো বাংলাদেশীর এক ইনিংসে ৫ ছক্কা মারার রেকর্ডও নেই। একই ম্যাচে তিনি ৫নম্বরে ব্যাট করতে নেমে ৭২ রানে অপরাজিত থাকেন যা এই ব্যাটিং পজিশনে কোনো বাংলাদেশীর সর্বোচ্চ ব্যাক্তিগত রান। ওয়েস্ট ইন্ডিজের বিপক্ষে টেস্ট ও টি২০ উভয় সিরিজে সর্বোচ্চ রান সংগ্রাহক হন।   ২০২৫-২০২৬  জানুয়ারি ২০২৫ সালে তাকে ২০২৫ আইসিসি চ্যাম্পিয়নস ট্রফির জন্য বাংলাদেশ দলে অন্তর্ভুক্ত করা হয়।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:সিলেট বিভাগীয় ক্রিকেটার বিষয়শ্রেণী:সিলেট বিভাগের ক্রিকেটার বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:হবিগঞ্জ জেলার ব্যক্তি
খাইবার মেইল পেশোয়ার, খাইবার-পাখতুনখাওয়া, পাকিস্তান থেকে প্রকাশিত একটি দৈনিক পত্রিকা ছিল। সংবাদ পরিষেবা ১৯৮৯ সালে বন্ধ হয়ে যায় এবং কোম্পানিটি অন্যান্য প্রিন্ট পরিষেবা প্রদান করতো। তবে সংবাদপত্রটি ২০২০ সালের শেষের দিকে পুনরায় চালু করা হয়েছে এবং এই মুহূর্তে পরীক্ষামূলক প্রিন্ট চলছে।   আরো দেখুন    পাকিস্তানের সংবাদপত্রের তালিকা   তথ্যসূত্র    বহিঃসংযোগ    খাইবার মেইল ওয়েবসাইট (নিউজ পেপার)  খাইবার মেইল ওয়েবসাইট (প্রিন্টিং প্রেস)    বিষয়শ্রেণী:পাকিস্তানের দৈনিক সংবাদপত্র বিষয়শ্রেণী:পাকিস্তানের ইংরেজি ভাষার সংবাদপত্র বিষয়শ্রেণী:পাকিস্তানের বিলুপ্ত সংবাদপত্র বিষয়শ্রেণী:পেশোয়ারের গণমাধ্যম
উইমেন্স ব্যারাকস () হচ্ছে ১৯৫০ সালে প্রকাশিত একটি নারী সমকামিতা-কাহিনী বিশিষ্ট উপন্যাস। এটির লেখিকা ছিলেন তেরেস্কা তরেস (একজন ফরাসি মহিলা), তিনি উপন্যাসটি ফরাসি ভাষায় লিখলেও পরে এটা ইংরেজি ভাষায় অন্য একজন দ্বারা অনুবাদ করে প্রকাশ করার সিদ্ধান্ত নেন। উপন্যাসটির পুরো নাম ছিলো 'উইমেন্স ব্যারাকসঃ দ্য ফ্র্যাঙ্ক অটোবায়োগ্রাফি অব এ ফ্রেঞ্চ গার্ল সোলজার'। উপন্যাসটি ছিলো ফরাসী দেশের আর এটার ইংরেজি সংস্করণ ব্রিটেনে প্রকাশিত হয়েছিলো তবে মার্কিন যুক্তরাষ্ট্রেও এটি বিক্রি হয় এবং তুমুল জনপ্রিয়তা লাভ করে। লেখিকা তেরেস্কা তরেসের স্বামী সর্বপ্রথম উপন্যাসটির ইংরেজি অনুবাদ করেছিলেন। উপন্যাসটির বিষয়বস্তু ছিলো সামরিক ছাউনিতে নারীদের মধ্যকার সমকাম। লেখিকা তেরেস্কা তরেস দ্বিতীয় বিশ্বযুদ্ধ চলাকালে ফরাসী সেনাবাহিনীতে চাকরি করতেন, তিনি ফরাসি সেনা কর্মকর্তা কর্নেল (পরে জেনারেল এবং ফরাসি রাষ্ট্রপতি) শার্ল দ্য গোলের অধীনস্থ ইউনিটে সৈনিক ছিলেন এবং সমকামী মহিলা ছিলেন, তিনি অন্যান্য নারী সৈন্যদের সঙ্গে সমকাম করতেন। তার স্বামী তাকে যুদ্ধের অভিজ্ঞতা নিয়ে দিনলিপি প্রকাশ করতে বলাতে তেরেস্কা তারপর তার যুদ্ধ এবং সমকামিতার অভিজ্ঞতাকে উপজীব্য করে উপন্যাসটি লেখেন।  তথ্যসূত্র    বহিঃসংযোগ     বিষয়শ্রেণী:ইংরেজি উপন্যাস বিষয়শ্রেণী:১৯৫০-এর দশকের সমকামী উপন্যাস বিষয়শ্রেণী:নারী সমকামী কল্পকাহিনী বিষয়শ্রেণী:নারী সমকামিতা কাহিনি বিশিষ্ট উপন্যাস বিষয়শ্রেণী:নারী সমকামী সাহিত্য বিষয়শ্রেণী:বিবাচনকৃত বই
কালীগঙ্গা নদী বাংলাদেশের দক্ষিণ-পশ্চিমাঞ্চলের পিরোজপুর জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৩৩০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালীগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২০।  প্রবাহ কালীগঙ্গা নদীটি পিরোজপুর জেলার নাজিরপুর উপজেলার শঙ্করপাশা ইউনিয়নে প্রবহমান শালদহ নদী হতে উৎপত্তি লাভ করেছে। অতঃপর এই নদীর জলধারা শ্রীরামকাটি, গুয়ারেখা ও কালাখালী ইউনিয়নের মধ্য দিয়ে প্রবাহিত হয়ে পিরোজপুর সদর উপজেলার শরিকতলা-ডুমুরিতলা ইউনিয়নে প্রবাহিত কচা নদীতে পতিত হয়েছে। নদীটিতে সারাবছর পানিপ্রবাহ থাকে। নদীতে জোয়ার-ভাটার প্রভাব পরিলক্ষিত হয়।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:পিরোজপুর জেলার নদী বিষয়শ্রেণী:নাজিরপুর উপজেলা
কালা পানি রাজ খোসলা পরিচালিত ১৯৫৮ সালের ভারতীয় হিন্দি ভাষার থ্রিলার চলচ্চিত্র। এটি প্রযোজনা করেছেন দেব আনন্দ। এটি উত্তম কুমার ও ছবি বিশ্বাস অভিনীত ১৯৫৫ সালের বাংলা ভাষার চলচ্চিত্র সবার উপরে-এর পুনর্নির্মাণ, যা মূলত এ. জে. ক্রোনিনের ১৯৫৩ সালের বিয়ন্ড দিস প্লেস উপন্যাস অবলম্বনে নির্মিত। এতে শ্রেষ্ঠাংশে অভিনয় করেছেন দেব আনন্দ, মধুবালা ও নলিনী জয়বন্ত। চলচ্চিত্রটির সঙ্গীতায়োজন করেছেন শচীন দেববর্মণ এবং গীত লিখেছেন মজরূহ সুলতানপুরি।  ১৯৫৮ সালের ৯ই মে মুক্তির পর চলচ্চিত্রটি ব্যবসায়িক এবং সমালোচনার দিক থেকে সফল হয় এবং প্রধান চরিত্রে অভিনয়শিল্পীরা তাদের অভিনয়ের জন্য বিপুল প্রশংসিত হন। ৬ষ্ঠ ফিল্মফেয়ার পুরস্কারে চলচ্চিত্রটি শ্রেষ্ঠ অভিনেতা ও শ্রেষ্ঠ পার্শ্ব অভিনেত্রী বিভাগে দুটি পুরস্কার লাভ করে।  অভিনয়শিল্পীদল  দেব আনন্দ - করণ মেহরা  মধুবালা - আশা  নলিনী জয়বন্ত - কিশোরী  আঘা - বদরু  মুকরি - মদহোশ  জনকীদাস - দৌলতচাঁদ  কিশোর সাহু - রাই বাহাদুর জসবন্ত রাই  কৃষণ ধবন - জুম্মন  সাপরু - দিওয়ান সরদারিলাল  নজির হুসেইন - ইনস্পেক্টর মেহতা  এম. এ. লতিফ  শঙ্করলাল মেহরা  মুমতাজ বেগম - মিসেস মেহরা  রাশিদ খান - রামদাস  বীর সকুজা - ডেকান টাইমসের সম্পাদক  হীরা সাওয়ান্ত - কোঠেওয়ালি  সঙ্গীত কালা পানি চলচ্চিত্রের সঙ্গীতায়োজন করেছেন শচীন দেববর্মণ এবং গীত লিখেছেন মজরূহ সুলতানপুরি।  পুরস্কার ৬ষ্ঠ ফিল্মফেয়ার পুরস্কার  জয়: শ্রেষ্ঠ অভিনেতা - দেব আনন্দ  জয়: শ্রেষ্ঠ পার্শ্ব অভিনেত্রী - নলিনী জয়বন্ত  তথ্যসূত্র  বহিঃসংযোগ       বিষয়শ্রেণী:১৯৫৮-এর চলচ্চিত্র বিষয়শ্রেণী:১৯৫০-এর দশকের থ্রিলার চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:রাজ খোসলা পরিচালিত চলচ্চিত্র বিষয়শ্রেণী:শচীন দেববর্মণ সুরারোপিত চলচ্চিত্র বিষয়শ্রেণী:বাংলা চলচ্চিত্রের হিন্দি পুনর্নির্মাণ বিষয়শ্রেণী:এ. জে. ক্রোনিনের সৃষ্টিকর্ম অবলম্বনে চলচ্চিত্র
আবু আব্দুল্লাহ মুহাম্মদ ইবনে উমর ইবনে আল-হুসাইন আত তায়েমি আল-ক এ বকরি আক তাবারিস্তানি ফখর আদ-দীন আর-রাযীIbn Khallikan. Wafayat Al-a'yan Wa Anba' Abna' Al-zaman. Translated by William MacGuckin Slane. (1961) Pakistan Historical Society. pp. 224. (Arabic:أبو عبدالله محمد بن عمر بن الحسن بن الحسين بن علي التيمي البكري فخرالدین الرازی ), ফখর আদ-দীন আর-রাযী বা ফখরুদ্দীন আল রাযি হিসেবেই অধিক পরিচিত, ফার্সি সুন্নি মুসলিম ধর্মতত্ত্ববিদ এবং দার্শনিক ছিলেন যিনি আরবীতে লেখালেখি করতেন।  জীবনী ফখরুদ্দীন ইরানের মাজান্দারান প্রদেশের আমল নামক একটি গ্রামের একটি সম্ভ্রান্ত পরিবারে জন্মগ্রহণ করেন।  বইয়ের তালিকা  তাফসিরে কাবির, মাফাতিহুল গাইব। তাফসিরে সগির, আসরারুত তানজিল ওয়া আনওয়ারুত তা'বিল। তাসিসুত তাকদিস। আল মাতালিবুল আলিয়াহ মিনাল ইলমিল ইলাহি। মাআলিমু উসুলূদ দ্বীন।  তথ্যসূত্র  বিষয়শ্রেণী:সুফি বিষয়শ্রেণী:সুফিবাদ বিষয়শ্রেণী:১১৪৯-এ জন্ম বিষয়শ্রেণী:১২০৯-এ জন্ম বিষয়শ্রেণী:ইরানি দার্শনিক বিষয়শ্রেণী:শাফিঈ ব্যক্তি বিষয়শ্রেণী:মধ্যযুগীয় পদার্থবিদ বিষয়শ্রেণী:আশআরি ব্যক্তি বিষয়শ্রেণী:শায়খুল ইসলাম বিষয়শ্রেণী:মুজাদ্দিদ বিষয়শ্রেণী:সুন্নি ইমাম বিষয়শ্রেণী:সুন্নি মুসলিম পণ্ডিত বিষয়শ্রেণী:মুফাসসির বিষয়শ্রেণী:মুসলিম দার্শনিক বিষয়শ্রেণী:বিশ্বতত্ত্ববিদ বিষয়শ্রেণী:১১৫০-এ জন্ম বিষয়শ্রেণী:১২০৯-এ মৃত্যু
মারিয়া মার্গারেট আনা শেল (১৫ জানুয়ারি ১৯২৬ - ২৬ এপ্রিল ২০০৫) হলেন একজন অস্ট্রীয়-সুইস অভিনেত্রী। তিনি ১৯৫০ ও ১৯৬০-এর দশকে জার্মান চলচ্চিত্রের অন্যতম তারকা ছিলেন। ১৯৫৪ সালে তিনি হেলমুট কাউটনারের যুদ্ধভিত্তিক নাট্যধর্মী ডাই লেৎজটে ব্রুক (Die letzte Brücke) চলচ্চিত্রে অভিনয় করে কান চলচ্চিত্র উৎসবের স্পেশাল মেনশন পুরস্কার এবং ১৯৫৬ সালে গেরভাইস চলচ্চিত্রে অভিনয় করে ভেনিস চলচ্চিত্র উৎসবের শ্রেষ্ঠ অভিনেত্রী বিভাগে ভল্পি কাপ লাভ করেন। তিনি দ্য হার্ট অব দ্য ম্যাটার (১৯৫৩) ও জেরভাইস (১৯৫৪) ছবিতে অভিনয়ের জন্য শ্রেষ্ঠ বিদেশি অভিনেত্রী বিভাগে দুটি বাফটা পুরস্কারের মনোনয়ন লাভ করেন। এছাড়া তিনি তিনটি জার্মান চলচ্চিত্র পুরস্কারের মনোনয়ন লাভ করেন এবং একটি সম্মানসূচক পুরস্কার অর্জন করেন।  প্রারম্ভিক জীবন শেল ১৯২৬ সালের ১৫ই জানুয়ারি অস্ট্রিয়ার ভিয়েনায় জন্মগ্রহণ করেন। তার পিতা হারমান ফার্ডিনান্ড শেল (১৯০০-১৯৭২) ছিলেন একজন সুইস কবি, ঔপন্যাসিক, নাট্যকার ও ফার্মেসির মালিক। তার মাতা মার্গারেট নো ফন নর্ডবের্গ (১৯০৫-১৯৯৫) একটি অভিনয়ের স্কুল পরিচালনা করতেন। তার পিতামাতা দুজনেই রোমান ক্যাথলিক ধর্মাবলম্বী ছিলেন। তার তিন ভাই অভিনেতা ম্যাক্সিমিলিয়ান শেল, কার্ল শেল ও ইমি শেল। ১৯৩৮ সালে তারা সপরিবারে সুইজারল্যান্ড চলে যান।  তথ্যসূত্র  বহিঃসংযোগ         বিষয়শ্রেণী:১৯২৬-এ জন্ম বিষয়শ্রেণী:২০০৫-এ মৃত্যু বিষয়শ্রেণী:অস্ট্রীয় চলচ্চিত্র অভিনেত্রী বিষয়শ্রেণী:অস্ট্রীয় টেলিভিশন অভিনেত্রী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী
thumb|তাজপুর সাগরবেলায় সূর্যাস্ত তাজপুর হল পশ্চিমবঙ্গের পূর্ব মেদিনীপুর জেলার একটি পর্যটন কেন্দ্র। এটি মন্দারমণি ও শঙ্করপুর এর মাঝে অবস্থিত। পর্যটন কেন্দ্রটি বর্তমানে বেশ জনপ্রিয় হয়ে উঠেছে পর্যটন মহলে। পশ্চিমবঙ্গ সরকার তাজপুরে পর্যটনের প্রসার ও একটি সমুদ্র বন্দর নির্মাণের পরিকল্পনা নিয়েছে।  ভূগোল তাজপুর সমুদ্র সমতল থেকে ৩-৮ মিটার উচ্চতায় অবস্থিত। এটি ২১.৮০ উত্তর ও ৮৭.৯০ পূর্বে অবস্থিত।তাজপুর বঙ্গোপসাগর-এর তীরে অবস্থিত।  জনসংখ্যা ২০১১ সালের জনগণনায় এই গ্রামের জনসংখ্যা হয়েছে ৯২০ জন। মোট জনসংখ্যার মধ্যে ৪৭৬ জন পুরুষ ও ৪৪৪ জনা মহিলা। তাজপুরে ০-৬ বছরের শিশুর সংখ্যা ১৩৬ এবং মোট জনসংখ্যার ১৪•৭৮ শতাংশ। এখানে মোট ২০৯ টি পরিবার বসবাস করছে।  পর্যটন তাজপুর মন্দারমণি ও শঙ্করপুর-এর মাঝে বঙ্গোপসাগর-এর তীরে অবস্থিত। এখানে একটি সুন্দর সুমদ্র সৈকত রয়েছে। বিদ্যুতায়নের অসুবিধা সত্বেও এই সমুদ্র সৈকতকে কেন্দ্র করে তাজপুরে পর্যটন গড়ে উঠেছে। বর্তমানে এখানে বেশ কয়েকটি হোটেল গড়ে উঠেছে। এই সৈকতে লাল কাঁকড়া দেখা যায়। তাজপুর দীঘার নিকটবর্তী। এই সমুদ্র সৈকতের সবচেয়ে কাছের স্টেশন হল রামনগর রেলওয়ে স্টেশন। কলকাতা থেকে এর দূরত্ব  এবং সময় লাগে ৪ ঘণ্টা।  বন্দর  তাজপুরে পশ্চিমবঙ্গ সরকার একটি গভীর সমুদ্র বন্দর গড়ার পরিকল্পনা নিয়েছে কলকাতা বন্দর ও হলদিয়া বন্দর এর নাব্যতা কমে যাওয়ার জন্য।এই বন্দরটি তৈরি করতে প্রথম পর্যায়  টাকা ও দ্বিতীয় পর্যায়  টাকা বিনিয়োগ করা হবে।এই প্রকল্পে প্রতক্ষ্য ভাবে ১০,০০০ জনের কর্মসংস্থান হবে বলে অনুমান করা হচ্ছে।এই বন্দরের গভীরতা হবে ।  আরও দেখুন  মন্দারমণি  দীঘা  তথ্যসূত্র  বিষয়শ্রেণী:পশ্চিমবঙ্গের গ্রাম বিষয়শ্রেণী:পশ্চিমবঙ্গের সমুদ্র সৈকত বিষয়শ্রেণী:ভারতের সমুদ্র সৈকত বিষয়শ্রেণী:পশ্চিমবঙ্গের দর্শনীয় স্থান
খালিদ মাহমুদ সুমরো (৭ মে ১৯৫৯ – ২৯ নভেম্বর ২০১৪) ছিলেন একজন পাকিস্তানি চিকিৎসক, রাজনীতিবিদ ও ধর্মীয় নেতা।   প্রারম্ভিক জীবন  খালিদ মাহমুদ সুমরো চান্ডকা মেডিকেল কলেজ থেকে এমবিবিএস ডিগ্রি অর্জন করেন। পরে তিনি সাচাল সারমস্ত ওরিয়েন্টাল কলেজ, লারকানায় ইসলামিক সংস্কৃতি নিয়ে স্নাতকোত্তর পড়াশোনা সম্পন্ন করেন এবং ইসলামাবাদের আন্তর্জাতিক ইসলামি বিশ্ববিদ্যালয়ে ধর্মীয় শিক্ষা সম্পন্ন করেন কৃতিত্বের সঙ্গে। তিনি মিশরের আল-আজহার বিশ্ববিদ্যালয় থেকে একটি ডিগ্রি লাভ করেন, যেখানে তিনি উপাচার্য গাদ আল-হকের ছাত্র ছিলেন।   কর্মজীবন  খালিদ মাহমুদ সুমরোর পিতা পাকিস্তানের একটি ইসলামি ও রাজনৈতিক দল জমিয়তে উলামা-ই-ইসলামের সঙ্গে যুক্ত ছিলেন। ১৯৮৮ সালে তার রাজনৈতিক জীবনের সূচনা হয়, যখন তিনি জমিয়তে উলামা-ই-ইসলামের মহাসচিব নির্বাচিত হন। তিনি একাধিকবার প্রাদেশিক ও জাতীয় পরিষদের সদস্য নির্বাচনে প্রার্থী হন।  তিনি জেইউআই-এফ থেকে পাকিস্তানের সিনেটে সিন্ধু প্রদেশের প্রতিনিধি হিসেবে পাকিস্তানের সিনেটে সিনেটর হিসেবে দায়িত্ব পালন করেন।  তিনি আল মাহমুদ সোশ্যাল ওয়েলফেয়ার অর্গানাইজেশন পাকিস্তান নামে একটি কল্যাণ সংস্থা প্রতিষ্ঠা করেছিলেন।[উল্লেখ প্রয়োজন]   মৃত্যু  খালিদ মাহমুদ সুমরো ২০১৪ সালের ২৯ নভেম্বর ৫৫ বছর বয়সে সুক্কুরে আততায়ীদের হাতে নিহত হন। তার জানাজায় হাজার হাজার মানুষ অংশ নেয়।   গ্রন্থপঞ্জি    খালিদ মাহমুদ জুনো, শাহীদ-ই ইসলাম: আল্লামা ডাক্তার খালিদ মাহমুদ সুমরো জী হালাতা, খেয়ালাতা, আফকার আইন সিয়াসি, সামাজি খিদমাতুন তায় তাফসিলী কিতাব, লারকানা: মক্তাবাহ-ই আবু খালিদ শাহিদু, ২০১৮, ৩০৪ পৃষ্ঠা। তার জীবন ও রাজনৈতিক সংগ্রামের ওপর প্রবন্ধসংগ্রহ।   আরও দেখুন    দেওবন্দীদের তালিকা   তথ্যসূত্র   বিষয়শ্রেণী:আন্তর্জাতিক ইসলামি বিশ্ববিদ্যালয়, ইসলামাবাদের প্রাক্তন শিক্ষার্থী বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:চান্দকা মেডিকেল কলেজের প্রাক্তন শিক্ষার্থী বিষয়শ্রেণী:সচল সরমস্ত ওরিয়েন্টাল কলেজের প্রাক্তন শিক্ষার্থী বিষয়শ্রেণী:১৯৫৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:লারকানা জেলার ব্যক্তি বিষয়শ্রেণী:সিন্ধি ব্যক্তি বিষয়শ্রেণী:পাকিস্তানি চিকিৎসক বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তানি ধর্মীয় নেতা
শ্রীগঙ্গানগর জেলা উত্তর ভারতের রাজস্থান রাজ্যের একটি জেলা। শ্রীগঙ্গানগর শহরটি জেলা সদর। শ্রীগঙ্গানগর জেলা বিকানের বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে শ্রীগঙ্গানগর জেলার জনসংখ্যা ১,৯৬৯,৫২০ জন, যা স্লোভেনিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। এটি জনসংখ্যার হিসাবে ভারতে ২৩৫ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৭৯ জন  (৪৬০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১০.০৬% ছিল।  শ্রীগঙ্গানগর জেলার লিঙ্গ অনুপাত রয়েছে ১,০০০ জন পুরুষ প্রতি ৮৮৭ জন মহিলা এবং শিক্ষার হার ৭০.২৫%।   ভারতের ২০১১ সালের আদমশুমারির সময়ে, জেলার ৫৬.৩০% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।৪ এছাড়া এই জেলার ৩৮.৯৬ শতাংশ মানুষ হিন্দি ভাষায় কথা বলেন।2011 Census of India, Population By Mother Tongue  জেলার শহর/গ্রামীণ জনসংখ্যা   ২০১১ সালের আদম শুমারির জন্য শ্রীগঙ্গানগর জেলার মোট জনসংখ্যার মধ্যে ২৭.১৯ শতাংশ জেলার নগর অঞ্চলে বাস করে। শহরে মোট ৫৩৫,৪৩২ জন লোক বাস করেন, যার মধ্যে পুরুষ  ২৮৫,০৭১ জন এবং মহিলা  ২৫০,৩৬১ জন। ২০১১ সালের আদমশুমারির তথ্য অনুসারে শ্রীগঙ্গানগর জেলার নগর অঞ্চলে লিঙ্গ অনুপাত ৮৭৮। একইভাবে ২০১১ সালের আদমশুমারিতে শ্রীগঙ্গানগর জেলায় শিশু লিঙ্গের অনুপাত ছিল ৮৪২। শহরাঞ্চলে শিশুর জনসংখ্যা (০- ৬) ছিল ৬৩,০১৪ জন, এর মধ্যে পুরুষ ও মহিলা ছিলেন ৩৪,২১৭ জন এবং২৮,৭৯৭ জন। এই শ্রীগঙ্গানগর জেলার শিশুসংখ্যা সংখ্যা মোট শহুরে জনসংখ্যার ১২.০০%। ২০১১ সালের আদম শুমারি অনুসারে শ্রীগঙ্গানগর জেলায় গড় সাক্ষরতার হার ৭৮.৭৪%, এর মধ্যে পুরুষ এবং মহিলার সাক্ষরতার হার যথাক্রমে ৮৫.৩০ % এবং ৭১.৩১%। প্রকৃত সংখ্যায় ৩৭১,৯৭১ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে  ২১৩,৯৭৩ জন এবং১৫৭,৯৯৮ জন।  ২০১১ সালের আদমশুমারি অনুসারে সাক্ষরতার জেলার ৭২.৮১% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৪৩৩,৭৩৬ জন, যার মধ্যে পুরুষ এবং মহিলা যথাক্রমে ৭৫৮,২৬৯ জন এবং ৬৭৫,৪৬৭ জন। শ্রীগঙ্গানগর জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৮৯১ জন মহিলা। যদি শ্রীগঙ্গানগর জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৫৯ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ১৯২,৪৬১ জন, যার মধ্যে পুরুষ ১০৩,৫৫১জন এবং মহিলা   ৮৮,৯১০ জন। শ্রীগঙ্গানগর জেলার মোট পল্লী জনসংখ্যার ১৩.৬৬% শিশু। ২০১১ সালের আদম শুমারি অনুসারে শ্রীগঙ্গানগর জেলার গ্রামীণ অঞ্চলে সাক্ষরতার হার ৬৬.১৭%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:শ্রীগঙ্গানগর জেলা